শিশুরা কলকারখানাসহ নানা জায়গায় কাজ করে নিজেদের উপার্জনে দুস্থ পঙ্গু অসহায় বাবা-মাসহ নিজেরা কোনো মতে বেঁচে আছে। সেই সব অসহায় শিশুর প্রতি নজর দিতে হবে। তাদেরকে পড়ালেখার সুযোগ করে দিতে হবে। বাংলাদেশ শিশুশ্রম প্রচলিত আইনগুলোর শিশুর কল্যাণ চিন্তাপ্রসূত, আইন লঙ্ঘনে শাস্তির বিধান রয়েছে। তারপরও শিশুদের ঝুঁকিপূর্ণ শ্রমে নিয়োজিত দেখা যায়, কারণ শিশুদের বেশি মজুরি দিতে হয় না। তবে আশার কথা, বাংলাদেশ সরকার শিশুকল্যাণে কাজ করে যাচ্ছে নিরন্তর। বলা যায়, শিশুর কল্যাণ নিশ্চিত করতে সরকার সদাসচেষ্ট। সরকারের পাশাপাশি সমাজের সকলকে শিশুর প্রতি আরো অধিক সচেতন, দায়িত্বশীল হতে হবে, তাদের দুঃখ-কষ্ট নিরসনে সহানুভূতির সাথে এগিয়ে আসতে হবে। ফুলের মতো একটি শিশুকে যেন ঝুঁকিপূর্ণ শ্রমে আত্মনিয়োগ না করতে হয় সে জন্য আমরা সবাই আসুন আরো সচেতন হয়ে একটু সাহায্যের হাত বাড়িয়ে দিই। কুসুম কলিটিকে ফোটার সুযোগ করে দিই। শিশুদেরকে শুধু লেখাপড়ার চাপে না রেখে সময় সময় তাদের ইচ্ছেমতো কিছু করতে দেয়া উচিত। শিশুর নিজস্ব একটা কল্পনার জগৎ আছে, তাকে অন্তত কিছু সময়ের জন্য তার জগতে পদচারণায় সুযোগ দিতে হবে। শিশুমনের ঘরের দরজা খুলে দেয়া সব অভিভাবকেরই কর্তব্য। এতে করে শিশুর মৌলিক মনের বিকাশের সহায়ক হয়। পড়ালেখা, খেলাধুলা যেমন অধিকার, তেমনি টেলিভিশনে কার্টুন বা বিনোদনমূলক অনুষ্ঠান দেখারও শিশুর অধিকার, এ অধিকারে বাধা দেয়া মানে তার মনে কষ্ট দেয়া। এতে করে শিশুর মনের বিকাশে বিঘ্ন ঘটে। শিশুরা কোমলমতি, শিশুমন বড় স্পর্শকাতর, শিশুর মনের বিকাশে ¯েœহ-মমতাকে বেশি প্রাধান্য দিতে হবে।